সোমবার ঐতিহাসিক মুহূর্তের সাক্ষী থাকতে চলেছে দেশ

ওয়েব ডেস্ক : সোমবার ঐতিহাসিক মুহূর্তের সাক্ষী থাকতে চলেছে ভারত। ১১ মে গুজরাতের সোমনাথ মন্দিরে (Somnath Temple) অনুষ্ঠিত হচ্ছে ‘সোমনাথ অমৃত পর্ব ২০২৬’ (Somnath Amrit parv 2026)। ঐতিহাসিক এই মন্দিরের পুনর্নির্মাণের ৭৫ বছর সম্পূর্ণ হচ্ছে। সেই উপলক্ষে মন্দিরের ৯০ মিটার উঁচু চূড়ায় মহা কুম্ভাভিষেক (Kumbhabhishek) হতে চলেছে।

সোমবার বিশেষ উপলক্ষে ১১টি তীর্থস্থান থেকে পবিত্র জল আনা হবে। তার পরে এই জল ক্রেনের সাহায্যে মন্দিরের চূড়ায় তোলা হবে। এর পরে পুরোহিতদের মন্ত্রোচ্চারণের মাধ্য সম্পন্ন হবে কুম্ভাভিষেক। এই বিশেষ দিনে মন্দিরে উপস্থিত থাকবেন প্রধানমন্ত্রী নরেন্দ্র মোদি (Narendra Modi)। পাশপাশি সোমনাথ জ্যোতির্লিঙ্গে পুজো দেবেন তিনি। এর পর অংশ নেবেন বিশেষ অনুষ্ঠানে।

আরও খবর : প্রধানমন্ত্রীর যাত্রাপথে উদ্ধার জিলেটিন স্টিক! মোদিকে খুনের ছক? চাঞ্চল্য বেঙ্গালুরুতে

এই বিশেষ দিন নিয়ে প্রধানমন্ত্রী লিখেছিলেন, চলতি বছরের শুরুতে আমি সোমনাথ স্বাভিমান পর্বে যোগ দিয়েছিলাম। পুনর্নির্মিত সোমনাথ মন্দিরের (Somnath Temple) উদ্বোধনের ৭৫ বছর পূর্তি উপলক্ষে ১১ মে আবার সেখানে যাব। এটা আমার কাছে একটি সৌভাগ্যের বিষয়।

উল্লেখ্য, দক্ষিণ ভারতের বিভিন্ন মন্দিরে একটা সময় অনতর কুম্ভাভিষেক হয়ে থাকে। তবে এই প্রথম এত বড় অনুষ্ঠান পালন করা হবে সোমনাথ মন্দিরে (Somnath Temple)। যাকে ঘিরে ইতিমধ্যে ভক্তদের মধ্যে তুঙ্গে রয়েছে উৎসাহ।